Diari Oficial de la Generalitat Valenciana


Sumari del DOGV 7424, del 16-12-2014 (2014/11143)

DECRET 218/2014, de 12 de desembre, del Consell, pel qual s'autoritza per a la concessió d'avals de la Generalitat a Valenciana d'Aprofitament Energètic de Residus, SA.
------------------------------------------------------------------------------------------------------------------------------------------------------------------------

### Dades del document

Número de DOGV
:   7424

Data del DOGV
:   16-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11902


Data del document
:   12-12-2014

Organisme emissor
:   Conselleria d'Hisenda i Administració Pública

Tipus de document
:   Decret

Descriptors 

:   * Conselleria d'Hisenda i Administració Pública

DECRET 218/2014, de 12 de desembre, del Consell, pel qual s'autoritza per a la concessió d'avals de la Generalitat a Valenciana d'Aprofitament Energètic de Residus, SA. [2014/11890]  
La Llei d'Hisenda Pública de la Generalitat autoritza el Consell per a la concessió d'avals dins de determinades condicions que es fixen en esta llei.  
Establix així mateix la mencionada Llei d'Hisenda Publica en l'article 84, modificat per la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat, que la Tresoreria de la Generalitat podrà acordar la renúncia al benefici d'excussió establit en l'article 1830 del Codi Civil.  
D'altra banda, l'article 37 de la Llei 6/2013, de 26 de desembre, de Pressupostos de la Generalitat per a l'exercici 2014, establix que la Generalitat podrà prestar avals, durant este exercici, per a les operacions de crèdit que concerten les entitats o empreses públiques, institucions firals de la Comunitat Valenciana i societats que tinguen per objecte facilitar el finançament o la promoció d'empreses no financeres, fins a un límit de 200 milions d'euros. Els avals que per mitjà d'este decret s'autoritzen estàn dins de l'esmentat límit.  
D'acord amb allò que s'ha exposat, a proposta del conseller d'Hisenda i Administració Pública i amb la deliberació prèvia del Consell, en la reunió del dia 12 de desembre de 2014,  
  
DECRETE  
  
Article 1. Autorització per a la concessió  
1. S'autoritza el conseller d'Hisenda i Administració Pública per a concedir a VAERSA, Valenciana d'Aprofitament Energètic de Residus, SA, un aval destinat a garantir operacions de crèdit, per import de fins a 3.960.400 euros de principal, a fi de refinançar la quota de desembre de 2014 del préstec formalitzat per l'esmentada empresa amb el Banc Bilbao Vizcaya Argentaria, SA, amb data 2 de desembre de 2002, l'objecte del qual era refinançar els projectes d'inversió de la societat definits en el Pla Integral de Residus.  
2. El termini de vigència de l'anterior autorització finalitzarà el 31 de desembre de 2014.  
3. Així mateix, se l'autoritza per a atorgar avals destinats a garantir obligacions derivades de la utilització d'instruments financers de cobertura vinculats a les operacions de crèdit a què es referix l'apartat 1 d'este article.  
  
Article 2. Renúncia al benefici d'excussió  
D'acord amb l'autorització establida en l'article 84.4 del text refós de la Llei d'Hisenda Pública de la Generalitat, modificat per la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat, en l'atorgament de l'aval a què es referix l'article anterior, es renunciarà al benefici d'excussió arreplegat en l'article 1830 del Codi Civil.  
  
  
DISPOSICIÓ ADDICIONAL  
  
Única. Facultats d'aplicació i execució  
S'autoritza el conseller d'Hisenda i Administració Pública perquè determine i aprove les altres condicions de l'aval a prestar, com ara, entre altres, termini, extensió de la garantia, comissions i novació de qualsevol tipus, tant objectiva com subjectiva, en el marc del que establix el present decret, la Llei d'Hisenda Pública de la Generalitat i la resta de normativa d'aplicació.  
  
València, 12 de desembre de 2014  
  
El president de la Generalitat,  
ALBERTO FABRA PART  
  
El conseller d'Hisenda i Administració Publica,  
JUAN CARLOS MORAGUES FERRER